
O Volapükaflens Valöpo! 


Su pad teldeg gasedila amulik kanols logön sami Volapüka rigik. 
Setrat binon se buk balid (kapit telid) „Dö Sümädot Kristusa” fa pädan Thomas 
à Kempis, e fa pädan Pinth Yoh Bapt petradutöl. Buk at äpubon ün yel 1898. 
Ma tiäd, el P. Y. Bapt äbinom pädal in Rollingen (Lamadeleine) lä Rodingen 
(Rodange) in Luxemburgän, e klüliko äbinom i slopan lanälik Volapüka. Finü 
buk, pädan Johann Martin Schleyer, Datuval Volapüka, id äpenom digidi voba 
fa pädan Bapt pefidunöla. 


Danob ladöfiko fleni Jean-Marie Ries in Luxemburgän, kel esedom obe 
kopiedi buka at. 


Kos vödem in Volapük rigik, kanols i logön vödemi me Volapük 
nulädik pelautöli. Sekü atos, okanols fasiliko leigodön püki rigik lä pük fa Arie 
de Jong perevidöl. Pos xam brefik pükas tel, cedob, das otuvols, das vobod fa 
Arie de Jong egudükumon Volapüki, kel binäliko blebon pük fa J. M. Schleyer 
pedatiköl. Ab fümo no vilob suseitön cedi obik su reidans. Dareidolsös, begö! 
vödemis tefik tel, e penolsös obe, begö! cedis olsik, kelis odabükob ko blesir su 
pads „Vöga Volapüka.” 


Din votik, keli vilob mäniotön oles binon „Gramatagul.” Is logols 
vödis Volapükik sümik kobü konotil. Reidans pavüdons ad studön vödis at, e 
poso ad nüpladön vödi verätik vü kläms. Ünü mul bal kanols verätükön vobi 
olsik. Modü at, okanols gudükumön vödastoki olsik püka. Ba eglömols sinifi 
vödas; if so, okanols tuvön vödis tefik su pads büik gasedila. Jünu pubons in 
dabükots gustula, setula e tobula, yeloda 2002. 


Valikosi Gudikün Oles ed Olikanes 









II:18:2004 
TONATAN LEGUDIK-LI? 


: He! Karl - binol-li tonatan gudik? 
Lesi! 

: Sevol-li vödi „hidrinapärloxid?” 
Si! Elilob oni seimüpo. 

: Kanol-li tonatön atosi? 
Si! fasiliko. a-t-o-s-i ! 


ey 


EpERE 


NO SEVOY KURATIKO . . 


Stefan: Kisi odunolöv-li, üfo kidoböv oli? 
Katlin: Atosi ga no kanob sagön büo. 


LÖF. . . ERET! 
Lavogan: Binosöv gudikum, if kanolöv blöfön votöpobini olik. 
Ek elogon-li oli tü timül, das midun pädunon? 
Dunetäb: Läbiko no! 
LEKÄL GUDIKÜN 
Dokan: If himatan olik perom dönu sevälöfi, mutol givön ome 
väreti konyaka. 
Jimatan: Du binom-li nesevälöfik? Atosi neai opardomöv obe! 


KOD TÄLÄKTIK 





Paul: Cedob, das mutob remön toodi nulik. 
Erank: Döfi kinik tood bäldik labon-li? 
Paul: Tood leno döfon. Ab no kanob pelön fovo dilasuämis. 


TU LATIK! 


Franz: Yels degtel epasetikons, büä äsüadob, das no älabob 
lautatäleni. 

Walter: Ed eklemol-li osi täno? 

Franz: Nö! täno äbinob ya famik! 


II:19:2004 


ZAR E FALOK 


Dü yag, zar älivükom faloki oka gönik po liev ed äsökom oni galoto. 
Falok äplöpon ad fanön lievi. Zar ämosumom oni, täno äprimom ad sukön 
fonäti ad säsoafükön oki. Donü lubel äbinon tofam vata, kel ätofon nevifiko, 
tof pos tof, se klif. 


Zar äsumom bovüli ed äblinom oni lipes omik ad drinön. Ab falok, 
kel ästanon su brad oma, ämufükon mäpetiko flitämis ed äspilon vati. 


Ab zar äpladom dönu bovüli dis tofam vata et fibik ed ästebedom jüs 
ifulikon bovül. Ye du äblinom oni lipes oka, falok dönu ämufükon mäpetiko 
flitämis, ed äspilon oni. 


Ven, kilidnaedo, zar ätovom bovüli fulik ad drinön se on, i kilidnaedo 
falok ämufükon flitämis ed äspilon oni. Eperöl sufädi, zar ägleipom bödi ed 
älejedom oni lezuniko ta klif. Falok ädeadon sunädo. 


Tü tim et, älükömoms galoto dünans zara. Balan omas älüikom 
sunädo lü sömit lubela ad tuvön topi, se kel äflumon flumil at vata e ad 
fulükön bovüli zara. 

Ab ägekömom brefüpo poso ko bovül vagik. 

„No kanoy drinön vati at,” äsagom. Neflen egifon veneni ini fonät. 
Äbinos ga läbikos, das falok äspilon vati, keli äprimikol ad drinön. If idrinolöv 
oni, anu übinol ya deadik . . . ” 


Zar ästanom dü timül seiliko. 


„Ekö vio emesedob faloki oba. Esavon me naeds kil lifi oba, ed 
edeidob oni.” 


III:20:2004 
SMACEDOLOD OKI! 
Fa Pädan Thomas à Kempis 


i Men alik desidom nato, nolön; ye nolüg nen godidred 
frutom kisi? Gudikum binom vo feilan miugik, dünöl Gode, ka filosopan 
pleidik, kel luleadölok iti, medidom goni stelas. Kel sevomok gudiko: at 
smacedomok, e no pafredom dubü lobs menas. If noloböv valikosis binöl 
in vol, e no binoböv in löf: atos yufosöv obe kisi loü God ocödöföl obi ma 
vobäds? 


2. Stöpolöd desidi tuik nolöna, bi patuvoms niso gretiks 
disipäl e cit! Nolans vipoms palogön e panemön sapals. Dins mödik 
binoms, kelas sev frutom lane nemödikosis u nosi. E lestupik binom, kel 
jäfom dinis votik, ka dünölis oma salude. Vöds mödik no satoms lani; 

abu lif gudik klietom tikäli, e konsien paklinöl gevom konfidi gretik al 
Godi. 


3: Pluo nolol umosis, e gudikumo bosi: plu jalopumo 
pocödöfol demüs, if no ulifol saludikum. Klu no vilolös, papliedön tefü 
lekanäv sembal u nolüg, sod bufumo dredolöd demü sev pegivöl ole! If 
jinos ole, das sevol mödikosis, e kapälol gudik ze : deno nololöd, das dins, 
kelis no sevol, binoms vemo mödikums! No binolöd pleitälik, sod 
koefolöz bufum oliki nenolöfi! Kikod vilol, bizugokön eke, do tidels 
mödik patuvoms nolalikum, ka ol, ed eplakölums in lon? Üf vilol fruto 
nolön e lenadön bosi: löfolöd, blibön nebesevik, e pacedön, aso nos! 


4. Atos binos nolüg geilikün e lenadam frutikün: sevön 
veratiko, e nestümön iti ok. It cedönok, aso nosi, ed aitikön gudikosis e 
subimikosi dö votans: binos sap gretik e lefuläl geilik. If logolöv votani 
sinöl maniföfo, u dunön klimotis gretik: deno no dalolöv, cedönok 
gudikumi, bi no nolol, vio lonedo blibolöx in stad gudik. Valikans binobs 
döfik; ye neki cedolös döfikumi, ka iti ol! 


(Lovepolam kapieda 2, buka balid „Dö Züp Kristusa” fa pädan P. Y. Bapt) 








Fa Pädan Thomas à Kempis 


i Men alik desiron nato nolön; ye nol nen Godidred 
fruton-li kisi? Gudikum vo binos feilan mükik, dünöl Godi, ka filosopan 
pleidik, kel, nekälöl oki it, jäfikom me muf stelas. Utan, kel nolom oki 
gudiko: atan mükükomös oki, bi no pofredom dub lobs menas. If 
noloböv valikosi dabinöl in vol, e no binoböv in löf: atos yufosöv obe 
kisi-li lo God, kel ocödom obi ma vobäds? 


eA Stöpolöd desiri tuik nola, bi patuvons dubo vanükam e 
läseti gretiks! Nolans vipoms ad palogön as nolans votikanes, e ad 
panemön sapals. Dins mödik dabinons, kelas nol fruton lane nemödikosi 
u nosi. E lestupik binom utan, kel jäfikom me dins votik, ka me dün 
saluda omik. Vöds mödik no kotenükons lani; ab lif gudik klieton tikäli, 
e konsien peklinüköl givon konfidi gretik lo God. 


Sy Plu sevol, e plu suemol - plu seväriko pocödol, üfü no 
ulifol i saludikumo. Klu no vilolös palobön tefü lekanav semik u nol, ab 
buikumo dredolöd demü sev pegivöl ole! If jinos ole, das sevol 
mödikosi, e suemön gudiko seimosi: too sevolöd, das dins, kelis no sevol, 
binons vemo mödikums! No binolöd pleidälik, ab koefolöd buiko oliki 
nennoli! Kikodo vilol-li buükön oki votikanes, do tidans mödik patuvons 
nolikums, ka ol: e skilikumiks in Lon? Üf vilolöv fruto nolön e lärnön 
bosi: löfolöd, blebolöd nennemi e cedolöd oki as nos! 


4. Atos binon nol geilikün e lärnam frutikün: nolön veratiko 
oki, e nestümön oki it. Cedolöd oki as nos, e cedolöd ai gudikosi e 
sublimikosi votikanis : binos sap gretik e jenöfükam geilik. If logolöv 
votikani maifiko sinöli, u dunöli miduni gretik: too no sötolöv ad cedön 
oki gudikumani, bi no sevol, violuniko oblebol in stad gudik. Valikans 
binobs döfiks : ye neki cedolös döfikumi, ka ol it! 
f 


(Iradutod k ümädot Kristu: 





ädan P.Y.Bapt) 


1I:22:2004 
GRAMATAGUL 


IF / IFI / IFÜ / ÜF / ÜFO / ÜFÜ 


Sevol-li ad verätiko gebön vöds mäl löpik? Ad blöfön osi, reidolös konotili 
sököl, täno nüpladolös vödi tefik ini spadil vü kläms :- 


Flen gudikün oba binom tedan. ( ) dalaboböv moni lemödik äs 
om, no voboböv plu. Binom dilekan fiama veütik. ( ) binoy dilekan, 
dalaboy nämäti gretik ( ) no voboy mödo. Mutoy-li ( ) vobön 
mödo? Jinos obe, das ( ) dalaboy toodi jerik e spikoy laodiko, plöpoy 
vemo. ( ) täv in Litaliyän, äkolkömob tedani Fransänik, kel iplöpom in 
fiam netik. „( ) vilol vedön tedan plöpik,” äsagom, ,„( ) dalabol 
moni nemödik, ( ) kondötolöv äs man liegik, mens olöfons oli ( ) 

pub klotugik.” E kikodo ( ) no sötob-li plöpön? ( ) täv 
balidkömöl oba lü Litaliyän, obespikobs dini fovo, tedan Fransänik ed ob. 


KONOỌOTIL FEBULA 
(Vöds verätik pubons in tonats slobik) 


Labob fleni gudik, kel blibom lä ob. Do binom man yunik, verato 
blebom cil cedù pals okik. Ün del seimik äbleibom kanitön dü tim lölik, bi 
äbinom so fredik. Tü vigafin blibom aiin dom. Bleibom reidön bukis 
nitedik. Plidom vemo pükis. Estudom i Volapüki, ed oblebom ai flen 
mekavapüka at. Blebom fümik tefü din at: obleibom ai vobön pro Volapük. 
Binom is ed oblibom dis nuf obik jü dead oba. Odalom-li blibön in dom pos 
dead oba? Ebleibobs bespikön kobo säki at, ab jünu no blebobs pesüädüköls 
dö sek. 


VÖDS VERATIK 


Utan, kel drimon neito, muton galikön delo. 


1I:23:2004 
MUSIGABOK BÄLDIK 


In cem obik musigabok 
stanon in gul nilo lä lok; 
stanon us ya sis yels mödik, 
ya sis dels cilüpa obik. 

Ag! äjäfob so vilöfo 

me on as cil, e frediko 
ädanüdob in cem smalik 

ko mot - ag! in cilüp läbik. 
Ätakädon fe ün hitüp 

boso, ye dü fluküp, nifüp 
bo äpläyon dü yels mödik 
lidis, lidis neglömovik. 

Cilüp jönik enepubon, 

ko mot i läb emoikon. 
Musigabok us ön seil 
drimon dö mot, drimon dö cil. 
Mot takädof dis krod e ston; 
cil sis lunüp edaülon. 

Ye tim jönik reton in mem 
nog dub musigabok in cem. 


Y Y Y Y y Y Y Y 
KIM_BINOM - LI? 

Tonat balid binon in cem, Pösod tefik binon Lamerikänan, 
i dabinon in pem e dem. kel ädatuvom - pleidik länan! 
Tonat telid binon in dun, Kim binom-li? 
ab no in spun, u mun, ulun. — --~-----ṣ-5ṣ--7--ṣ--- 
Tonat kilid = vokat folid! 
Tonat folid binon in lasil, Tuvedot binon : ON 
ab no in fil, u pil, u dil. E 
Tonat lulid binon in mon, 
I dabinon in lon e kron. If no nog äkanol tuvön nemi at. 
Tonat lätik - in limonad, tuvedot lölik opubon in dabükot 


ab no in stad, u zitronad. okömöl „Vöga Volapüka.” 


M:24:2004 
NUNILS SE VOL LÖLIK 
SIRKUDABER LÄTIKÜN 


Sirkudaber lätikün in Greta-Britän edetävon lü lom nulik in Kanadän. 
Hiel „Fred,” kel binon ber blägik Lamerikänik bäldotü lifayels deg, 
olödon in topäd sefik, kö okanon sogön oki lä bers votik pro naed 
balid dü lif lölik oka, e kö olabon svimöpi lönik. 


LEJENÖF LALKOHOLIK 


Ma nolavans, drog säbrietiköl, kel gegivon sunädo takedi e bitikami gudik, 
kanon fütüro binön jenöfot. Vestigans Lamerikänik edientifükons 
breinaproteini soelik, kel jinon legididön tefü brietükam menik. Cedoms, das 
tüv at kanon mögükön drogi, kel omiedükon vobedi lalkohola, e kel vifiko 
osäbrietükon pösodi. 





KROKOD DEIDIK PEDIENTIFÜKÖL 

Poldanef in Laustralän enunon, das edeidoy krokodi, kel, ma ced valemik, 
ifidon mani bäldotü lifayels teldegtel. Ädesinoy ad maikötön nimi ad sukön 
koapadiledis oma. Kälädans ejütons krokodi nilü top kö hiel Brett Mann 
päsnapom de flum tü del 21-id dekula. 


SAUNÖ ! 

Leefad bäldik in Tailanän egeton tutemi mekavik. El „Morakot,” leefad labü 
lifayels jöldeg, nimifanäb lä legad in provin vesüdik ela Kanchanaburi, no 
äkanon maskön zibi, bi iperon tutis oka; sekü atos, nimisanan efimükom 
tutemi mekavik in mud nima, ed anu juiton zibi äs büo. 


JENOT BEFEITOVIK 

Lanamalädan päcödetadeidom in Tats Pebalöl bü brefüp demü deid, ün yel 
1979, viktualitedana, kel iflenikon ko om. Lavogans omik vaniko 
äl loms, das Tat no ökanon lono cödetadeidön hieli Charles Singleton, 
bäldotü lifayels foldegfol. 


